Ms. Marvel (minisarja)

Ms. Marvel on yhdysvaltalainen Bisha K. Alin luoma Disney+-suoratoistopalveluun julkaistu teinidraama- ja supersankarisarja, joka perustuu Marvel Comicsin sarjakuvahahmoon Kamala Khan. Se on Marvel Cinematic Universen (MCU) seitsemäs Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Ali toimi pääkäsikirjoittajana, Adilin ja Bilallin johtaessa sarjan ohjaajien tiimiä.
Sarjan pääosassa on Iman Vellani, joka esittää Kamala Khania / Neiti Ihmettä. Sarjassa näyttelevät myös Matt Lintz, Yasmeen Fletcher, Zenobia Shroff, Mohan Kapur, Saagar Shaikh, Rish Shah, Laurel Marsden, Samina Ahmad, Fawad Khan, Nimra Bucha, Mehwish Hayat, Adaku Ononogbo, Arian Moayed, Alysia Reiner, Laith Nakli, Azhar Usman, Travina Springer, Farhan Akhtar ja Aramis Knight. Sarja julkistettiin virallisesti elokuussa 2019 D23 Expo -messuilla, jolloin vahvistettiin myös Alin palkkaaminen sarjan pääkäsikirjoittajaksi. Vellani valittiin pääosan esittäjäksi syyskuussa 2020, jolloin El Arbi ja Fallah sekä Sharmeen Obaid-Chinoy ja Meera Menon palkattiin sarjan ohjaajiksi. Kuvaukset alkoivat marraskuussa 2020 ja sijoittuivat Atlantaan, New Jerseyyn, sekä Thaimaahan. Kuvaukset päättyivät toukokuussa 2021.
"Ms. Marvel" koostuu kuudesta jaksosta, jotka julkaistiin Disney+:aan osana MCU:n 8. kesäkuuta – 13. heinäkuuta 2022. Sarja sai erittäin positiivisen vastaanoton, kriitikoiden kehuessa erityisesti sarjan visuaalista tyyliä sekä Vellanin roolisuoritusta. Kamalan tarinaa jatkettiin myöhemmin elokuvassa "The Marvels" (2023).
Juoni.
16-vuotias muslimityttö Kamala Khan on suuri Kostajien ja Kapteeni Ihmeen fani. Hänellä on kuitenkin vaikeuksia sopeutua sekä muslimiyhteisöönsä että kouluunsa, ja saatuaan itsekin supervoimat, hän huomaa, ettei hänen elämästään ole tullut yhtään helpompaa.
Tuotanto.
Kehitys.
Marvelin luova konsultti Joe Quesada kertoi syyskuussa 2016 Marvelin suunnittelevan Kamala Khan / Neiti Ihmeen esittelemistä muihin medioihin, hahmon nopeasti kasvaneen suosion johdosta. Marvel Studiosin johtaja Kevin Feige sanoi toukokuussa 2018, että Marvel Cinematic Universeen (MCU) hahmosta ”oli ehdottomasti suunnitteilla jonkin sortin” projekti, ja sitä alettaisiin työstämään "Captain Marvelin" (2019) ensi-illan jälkeen, sillä elokuvan päähenkilö Carol Danvers inspiroi sarjakuvissa Kamala Khania ryhtymään Neiti Ihmeeksi.
Elokuussa 2019 Marvel Studios julkisti D23 Expo -messuilla alkaneensa työstää Disney+-suoratoistopalveluun televisiosarjaa "Ms. Marvel", Bisha K. Alin ollessa palkattuna pääkäsikirjoittajaksi. Feige kertoi, että hahmo esiintyisi sarjan jälkeen sivuhahmona MCU-elokuvissa. Adil El Arbi ja Bilall Fallah sekä Sharmeen Obaid-Chinoy ja Meera Menon palkattiin sarjan ohjaajiksi syyskuussa 2020. Yksi Kamala Khanin sarjakuvaversion luojista, Sana Amanat, on yksi sarjan vastaavista tuottajista.
Käsikirjoitus.
Freddy Syborn ja Fatimah Asghar toimivat sarjan muina käsikirjoittajina. A. C. Bradley, animaatiosarja "What If...?:n" (2021–) pääkäsikirjoittaja, toimi sarjan konsultoivana tuottajana ja yhtenä käsikirjoittajista.
"Ms. Marvelissa" Khan saa kyvyn luoda kristalleilta näyttävästä kiinteästä valosta rakennelmia taianomaisen rannerenkaan avulla, mikä eroaa hänen sarjakuvissa nähdystä muodonmuutoskyvystään. Feige selitti, että Khanin kuuluminen sarjakuvissa epäinhimillisiin, ei sopinut MCU:n nykyiseen aikajanaan ja tapahtumiin, joten hänen voimansa muutettiin olemaan vahvemmassa yhteydessä hänen pakistanilaistaustaansa. He myös halusivat tuoda Khanin voimat lähemmäs kosmisia sankareita, joihin hän tulee liittymään elokuvassa "The Marvels" (2023). Feige lisäsi, että hahmon sarjakuvaversion ”henki” näkyisi sarjassa tästä huolimatta, sillä MCU:n Khanin kristallikyky mahdollistaisi sarjakuvien Khanin muodonmuutoskyvyn tavoin jättiläiskäsien ja -jalkojen käyttämisen. Marvel Studios konsultoi Amanatia ja yhtä hahmon muista luojista, G. Willow Wilsonia, ja nämä hyväksyivät muutokset. Amanatin mielestä ”oli hauskaa antaa Kamalalle erilaiset voimat, jotka tuntuisivat sekä laajemmilla että elokuvallisemmilla”.
"Ms. Marvel" suunniteltiin kasvutarinaksi, Amanatin huomautessa sarjan ottaneen inspiraatioita sarjakuvista ja luoneen MCU:hun oman versionsa hahmon ”omituisuudesta ja tyylillisestä erottumisesta muihin hahmoihin verrattuna”. Hän kuvaili myös Khanin elämää ja maailmaa ”luonnollisen värikkääksi”, koska Jersey City oli hänen mielestään ”aika hullu, eloisa ja monikulttuurinen paikka”. Carol Danvers toimi myös sarjassa Khan suurena inspiraationa sankariksi tulemiselle, koska Khan oli tietoinen elokuvan "" (2019) tapahtumista, joissa Danvers taisteli Thanosa vastaan. Amanat uskoi, että oli tärkeää kertoa tarina siitä, millaisena nuoret värilliset henkilöt näkivät sankarit ja kuinka he samalla tutkiskelevat itseään.
Roolijako.
Syyskuussa 2020 lähes ennestään kokematon näyttelijä Iman Vellani valittiin pääosan esittäjäksi. Marraskuussa 2020 Matt Lintz valittiin näyttelemään Bruno Carrellia, Khanin parasta ystävää. Joulukuussa 2020 Disneyn Investor Day -tapahtumassa paljastettiin, että Aramis Knight, Saagar Shaikh, Rish Shah, Zenobia Shroff, Mohan Kapur, Yasmeen Fletcher, Laith Nakli, Azhar Usman, Travina Springer, ja Nimra Bucha näyttelevät myös sarjassa. Knight näyttelee Kareemia / Punaista Tikaria, Shaikh näyttelee Kamalan isoveljeä Aamir Khania, Shroff ja Kapur näyttelevät Kamalan vanhempia Muneeba ja Yusuf Khania, ja Shah näyttelee Kamrania. Helmikuussa 2021 Laurel Marsden valittiin näyttelemään Zoe Zimmeriä, minkä lisäksi Alysia Reinerin ja Alyy Khanin paljastettiin myös näyttelevän sarjassa. Joulukuussa 2021 Fawad Khan paljasti näyttelevänsä sarjassa tuntematonta roolia. Kuukautta myöhemmin Mehwish Hayatin raportoitiin näyttelevän myös sarjassa. Maaliskuussa 2022 paljastettiin, että Anjali Bhimani, joka näytteli aiemmin "Runawaysissä" (2017–2019) Mita Nansaria, Wizardin työntekijää, näyttelee "Ms. Marvelissa" aivan uutta hahmoa.
Kuvaukset.
Kuvaukset alkoivat marraskuussa 2020, Trilith Studiosin tiloissa Atlantassa, El Arbin, Fallahin, Obaid-Chinoyn ja Menonin ohjatessa jaksot, ja Robrecht Heyvaertin, Carmen Cabanan, sekä Jules O’Loughlinin kuvatessa ne. Helmikuussa 2021 kuvaukset olivat melkein lopuillaan, Naklin saatua omat kohtauksensa jo kuvattua. 5. maaliskuuta 2021 El Arbi ja Fallah saivat ohjaamansa jaksot kuvattua, Obaid-Chinoyn ohjatessa vielä neljännen ja viidennen jakson kuvauksia Thaimaassa 23. maaliskuuta, kuvausten sijoittuessa Bangkokiin sekä The Studio Parkin tiloihin. Sarjaa kuvattiin vielä huhtikuun aikana myös Hudsonin piirikunnassa. Vellanilla ja Shah’lla oli vielä huhtikuun lopulla ja toukokuun alussa kohtauksia kuvattavana Atlantassa. Kuvaukset päätyivät Thaimaassa toukokuussa 2021.
Musiikki.
Toukokuussa 2022 paljastettiin, että Laura Karpman, joka on säveltänyt "What If...?:n" (2021–2024) ja on kiinnitettynä myös "The Marvelsin" (2023) ohjaajaksi, säveltäisi myös "Ms. Marvelin" musiikin. Säveltäessään Kamalan omaa teemamusiikkia, Karpman halusi lisätä perinteiseen orkesteriin myös elementtejä eteläaasialaisesta musiikista. Tämän saavuttamiseksi, Intiassa ja Pakistanissa, joukko muusikoita nauhoitti erikseen sarangin, sursringarin, bansurin ja mridangamin soittoa yhdessä viulisti Raaginderin sekä solisti Ganavya Doraiswamyn kanssa. Ja nämä äänet lisättiin myöhemmin Synchron Stage Viennassa nauhoitettuihin 70 soittimen orkesterin sävellyksiin. Viidennen jakson musiikkiin lisättiin myös kahdeksanääinen eteläaasialaisten laulajien kuoro. Muut Karpmanin luomia teemamusiikeja olivat muun muassa Kamalan rannerenkaan teema, Kamalan muslimitaustaa koskeva teema, sekä Aishanin ja Hasanin välisen rakkaustarinan teema. Marvel Music ja Hollywood Records julkaisivat kolmen ensimmäisen jakson soundtrackin 22. kesäkuuta 2022, ja kolmen viimeisen jakson soundtrackin 13. heinäkuuta. ”"Ms. Marvel" Suite” julkaistiin singlenä 7. kesäkuuta.
Julkaisu.
"Ms. Marvel" koostuu kuudesta jaksosta, jotka julkaistiin Disney+:aan yksitellen joka keskiviikko 8. kesäkuuta 2022 alkaen ja 13. heinäkuuta 2022 asti. Sarjan odotettiin alun perin esitettävän vuonna 2021. mutta julkaisuaika siirtyi, kun "Hawkeyen" ilmoitettiin alkavan marraskuussa 2021. Se oli osa MCU:n .
Tulevaisuus.
Sekä sarjan virallisen julkistamisen aikaan D23 Expo -messuilla että marraskuussa 2019 Kevin Feige sanoi hahmon tulevan esiintymään sarjan jälkeen myös tulevissa MCU-elokuvissa. Aiemmin "Captain Marvelin" pääosan esittäjä Brie Larson oli aiemmin ilmaissut halunsa siihen, että Neiti Ihme esiintyisi elokuvan jatko-osassa. Vellanin esiintyminen elokuvassa vahvistettiin joulukuussa 2020 Disneyn Investor Day -tapahtumassa. Helmikuussa 2021 Feige vahvisti "Ms. Marvelin" tapahtumien johdattavan "The Marvelsin" (2023) tapahtumiin. Lisäksi Shaikh, Shroff ja Kapur palaavat elokuvassa näyttelemään Khanin perhettä.